Sel reisil Hongkongi ja Macausse saame üpris omapärase kogemuse. "Need Hongkongi hiinlased - nad justkui oleks hiinlased, aga pole ka!" juurdlen ma. Liiklus on vasakpidine nagu Inglismaal, palju on liikvel heledanahkset rahvast ja võimsad kaubanduskeskused pakuvad kõikvõimalikke ülemaailmseid tipp-brände (nb, soodsa hinnaga, maksuvabalt!). Mitmel puhul valdab mind tunne, et kohalike suhtlusest lõikab läbi inglaslik jäikus.  Kõik olgu täpne, ja ei mingit naljaviskamist! - ilmselt on sellise suhtlusstiili kultiveerinud 156 aasta pikkune Briti valitsusaeg, mis lõppes vaid 12 aastat tagasi.